ddrg/super_eurlex huggingface dataset:
Sklep Sveta

z dne 29. januarja 1996

o sklenitvi v imenu Evropskega odbora Začasnega sporazuma o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Moldavijo na drugi strani

(96/161/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v zvezi s prvim stavkom člena 228(2) te pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je, dokler ne začne veljati Sporazum o partnerstvu in sodelovanju, podpisan v Bruslju 28. novembra 1994, treba sprejeti Začasni sporazum o trgovini in trgovinskih zadevah, podpisan v Luksemburgu 2. oktobra 1995, med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Moldavijo na drugi,

SKLENIL:

Člen 1

Začasni sporazum o trgovini in trgovinskih zadevah med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Moldavijo na drugi se s Protokolom in izjavami odobri v imenu Evropske skupnosti.

Besedila so priložena temu sklepu.

Člen 2

Predsednik Sveta v imenu Evropske skupnosti da uradno obvestilo, kot je predvideno v členu 35 Začasnega sporazuma [2].

V Bruslju, 29. januarja 1996

Za Svet

Predsednik

S. Agnelli

[1] UL C 339, 18.12.1995.

[2] Datum začetka veljavnosti Začasnega sporazuma bo v Uradnem listu Evropskih skupnosti objavil Generalni sekretariat Sveta.

--------------------------------------------------
Odločba Komisije

z dne 26. junija 1995

o spremembi Odločbe o seznamu obratov v Braziliji, odobrenih za uvoz mesnih izdelkov v Skupnost

(Besedilo velja za EGP)

(87/119/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 4(1) Direktive,

ker je bil seznam obratov v Braziliji, odobrenih za namen uvažanja mesnih izdelkov v Skupnost, prvotno določen z Odločbo Komisije 87/119/EGS [2], kakor je bila nazadnje spremenjena z Odločbo 94/41/ES [3];

ker so obiski obratov mesnih izdelkov v Braziliji, ki jih je Skupnost opravila na kraju samem, pokazali zadovoljivo raven higiene v enem novem obratu, zato je treba seznam obratov ustrezno spremeniti;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Priloga k Odločbi 87/119/EGS se nadomesti s Prilogo k tej odločbi.

Člen 2

Ta odločba je naslovljena na države članice.

V Bruslju, 26. junija 1995

Za Komisijo

Franz Fischler

Član Komisije

[1] UL L 302, 31.12.1972, str. 28.

[2] UL L 49, 18.2.1987, str. 37.

[3] UL L 22, 27.1.1994, str. 51.

--------------------------------------------------

PRILOGA

SEZNAM OBRATOV

Št. veterinarske odobritve | Obrat | Naslov |

| |

SIF | 7 | Swift Armour AS Indústria e Comércio | Santana do Livramento, Rio Grande do Sul |

SIF | 10 | Swift Armour AS Indústria e Comércio | São Paulo, São Paulo |

SIF | 76 | Anglo Alimentos SA | Barretos, São Paulo |

SIF | 226 | BE Comércio e Indústria, Importação e Exportação SA | Hulha Negra, Rio Grande do Sul |

SIF | 337 | Frigorífico Bertin Ltda | Lins, São Paulo |

SIF | 381 | Frigorífico Kaiowa SA | Guarulhos, São Paulo |

SIF | 385 | Sadia Oeste SA Indústria e Comércio | Andradina, São Paulo |

SIF | 458 | Swift Armour SA Indústria e Comércio | Presidente Epitácio, São Paulo |

SIF | 736 | Sola SA Indústrias Alimentícias | Três Rios, Rio de Janeiro |

SIF | 2015 | Sadia Oeste SA Indústria e Comércio | Várzea Grande, Mato Grosso |

SIF | 2979 | Frigorífico Araputanga SA | Araputanga, Mato Grosso |

SIF | 3031 | Frigorífico Quatro Marcos LTDA | São José dos Quatro Marcos, Mato Grosso |

--------------------------------------------------
Sklep Sveta

z dne 19. decembra 1994

o sklenitvi Sporazuma v obliki izmenjave pisem med Evropsko skupnostjo in Kraljevino Maroko o režimu uvoza paradižnika in bučk v Evropsko skupnost s poreklom iz Maroka in uvoženimi iz Maroka

(95/35/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v povezavi s prvim stavkom člena 228(2) Pogodbe,

ob upoštevanju predloga Komisije,

ker je bil v okviru Urugvajskega kroga večstranskih trgovinskih pogajanj uvozni režim za paradižnik in bučke spremenjen;

ker člen 25 Sporazuma o sodelovanju med Evropsko gospodarsko skupnostjo in Kraljevino Maroko predvideva, da sme Skupnost, kjer so obstoječa pravila spremenjena, spremeniti režim, določen v Sporazumu, v zvezi z zadevnimi proizvodi;

ker se je Skupnost s Kraljevino Maroko sporazumela, da se navedeni režim prilagodi na podlagi Sporazuma v obliki izmenjave pisem;

ker je treba ta Sporazum zdaj potrditi;

ker je prav tako treba določiti podrobna pravila za izvajanje navedenega Sporazuma v obliki izmenjave pisem,

SKLENIL:

Člen 1

Sporazum v obliki izmenjave pisem med Evropsko skupnostjo in Kraljevino Maroko o režimu uvoza paradižnika in bučk v Evropsko skupnost s poreklom in uvoženimi iz Maroka, se potrdi v imenu Evropske skupnosti.

Besedilo navedenega Sporazuma se priloži temu sklepu.

Člen 2

Predsednika Sveta se pooblasti za imenovanje osebe pooblaščenih za podpis Sporazuma, zavezujočega za skupnost.

Člen 3

Podrobne ureditve za izvajanje navedenega Sporazuma vključno z možnimi nadzornimi ukrepi se sprejmejo, če je to potrebno, v skladu s postopkom iz člena 33 Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [1] ali v skladu z določbami Uredbe Sveta (ES) št. 1981/94 z dne 25. julija 1994, ki odpira in predvideva upravljanje s tarifnimi kvotami Skupnosti za določene izdelke s poreklom iz Alžirije, Cipra, Egipta, Izraela, Jordanije, Malte, Maroka, zasedenih ozemelj, Tunizije in Turčije in ki predvideva podrobna pravila za podaljšanje in prilagajanje teh tarifnih kvot [2].

Kjer izvajanje Sporazuma zahteva tesno sodelovanje s Kraljevino Maroko, lahko Komisija sprejme vse potrebne ukrepe za zagotovitev takšnega sodelovanja.

V Bruslju, 19. decembra 1994

Za Svet

Predsednik

K. Kinkel

[1] UL L 118, 20.5.1972, str. 1. Uredba, kakor je bila nazadnje spremenjena z Uredbo Komisije (ES) št. 2753/94 (UL L 292, 12.11.1994, str. 3).

[2] UL L 199, 2.8.1994, str. 1.

--------------------------------------------------
Sklep Sveta

z dne 18. decembra 1995

o začasni uporabi Sporazuma v obliki izmenjave pisem o spremembi Sporazuma med Evropsko gospodarsko skupnostjo in Socialistično republiko Vietnam o trgovini s tekstilnimi izdelki in oblačili

(95/566/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v povezavi s členom 228(2), prvi stavek, Pogodbe,

ob upoštevanju predloga Komisije,

ker je Komisija v imenu Skupnosti s pogajanji uskladila Sporazum v obliki izmenjave pisem o spremembi Sporazuma med Evropsko gospodarsko skupnostjo in Socialistično republiko Vietnam o trgovini s tekstilnimi izdelki in oblačili, parafiranega 15. decembra 1992 in spremenjenega s Sporazumom v obliki izmenjave pisem, parafiranim 20. decembra 1994;

ker bi se moral ta sporazum v obliki izmenjave pisem začasno uporabljati od 1. januarja 1995 do dokončanja postopkov, potrebnih za njegovo sklenitev, pod pogojem vzajemne začasne uporabe s strani Socialistične republike Vietnam,

SKLENIL:

Člen 1

Sporazum v obliki izmenjave pisem o spremembi Sporazuma med Evropsko gospodarsko skupnostjo in Socialistično republiko Vietnam o trgovini s tekstilnimi izdelki in oblačili se začasno uporablja od 1. januarja 1995 do njegove uradne sklenitve, pod pogojem vzajemne začasne uporabe s strani Socialistične republike Vietnam.

Besedilo Sporazuma je priloženo temu sklepu.

Člen 2

Ta sklep se objavi v Uradnem listu Evropskih skupnosti.

V Bruslju, 18. decembra 1995

Za Svet

Predsednik

J. Borrell Fontelles

--------------------------------------------------
Sklep Sveta in Komisije

z dne 4. decembra 1995

o sklenitvi dodatnega protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani

(95/561/ES, Euratom)

SVET EVROPSKE UNIJE,

KOMISIJA EVROPSKIH SKUPNOSTI STA

ob upoštevanju Pogodbe o ustanovitvi Evropske skupnosti in zlasti člena 238 v povezavi s členom 228(2) drugi stavek in (3) drugi pododstavek Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti drugega pododstavka člena 101 Pogodbe,

ob upoštevanju predloga Komisije,

ob upoštevanju soglasja Evropskega parlamenta [1],

ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,

ker je Evropski svet na sestanku v Kopenhagnu 21. in 22. junija 1993 pozval, da se za pridružene članice srednje in vzhodne Evrope odprejo dodatni programi Skupnosti, ter za se odskočišče vzamejo programi, ki so že odprti za države EFTE;

ker se je Komisija v imenu Evropske skupnosti in Evropske skupnosti za atomsko energijo s pogajanji uskladila o dodatnem protokolu k Evropskemu sporazumu z Romunijo,

SKLENILA:

Člen 1

Dodatni protokol k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Romunijo na drugi strani, ki je bil podpisan 30. junija 1995, se odobri v imenu Evropske skupnosti in Evropske skupnosti za atomsko energijo.

Besedilo Protokola je priloženo temu sklepu.

Člen 2

Stališče Skupnosti v Pridružitvenem svetu v skladu z relevantnimi določbami pogodb o ustanovitvi Evropskih skupnosti in Evropske skupnosti za atomsko energijo določi Svet na predlog Komisije.

Člen 3

Predsednik Sveta da v imenu Evropske skupnosti uradno obvestilo, predvideno v členu 4 Dodatnega protokola [2]. Predsednik Komisije da enako uradno obvestilo v imenu Evropske skupnosti za atomsko energijo.

V Bruslju, 4. decembra 1995

Za Svet

Predsednik

J. Solana

Za Komisijo

J. Santer

Predsednik

[1] UL C 323, 4.12.1995.

[2] Datum začetka veljavnosti Dodatnega protokola bo generalni sekretariat Sveta objavil v Uradnem listu Evropskih skupnosti.

--------------------------------------------------
Sklep Sveta

z dne 10. aprila 1995

o začasni uporabi sporazuma med Evropsko skupnostjo in Ljudsko republiko Kitajsko o trgovini s tekstilom, ki ga ne ureja dvostranski sporazum o trgovini s tekstilom, sklenjen na podlagi MFA, parafiran 9. decembra 1988, podaljšan in spremenjen z izmenjavo pisem, parafirano 8. decembra 1992

(95/155/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, zlasti člena 113, v zvezi s prvim stavkom člena 228(2) Pogodbe,

ob upoštevanju predloga Komisije,

ker se je Komisija v imenu Evropske skupnosti z Ljudsko republiko Kitajsko pogajala o sklenitvi sporazuma o trgovini s tekstilom, ki ga ne ureja dvostranski sporazum o trgovini s tekstilom, sklenjen na podlagi MFA, parafiran 9. decembra 1988, podaljšan in spremenjen z izmenjavo pisem, parafirano 8. decembra 1992;

ker je treba ta sporazum začasno uporabljati od 1. januarja 1995 do zaključka postopkov, potrebnih za sklenitev sporazuma, v kolikor ga začasno uporablja tudi Ljudska republika Kitajska,

SKLENIL:

Edini člen

Sporazum med Evropsko skupnostjo in Ljudsko republiko Kitajsko o trgovini s tekstilom, ki ga ne ureja dvostranski sporazum o trgovini s tekstilom, sklenjen na podlagi MFA, parafiran 9. decembra 1988, podaljšan in spremenjen z izmenjavo pisem, parafirano 8. decembra 1992 se začasno uporablja od 1. januarja 1995 do dne njegove uradne sklenitve, v kolikor ga začasno uporablja tudi Ljudska republika Kitajska.

Besedilo sporazuma je priloženo temu sklepu.

V Luxembourgu, 10. aprila 1995

Za Svet

Predsednik

A. Juppé

--------------------------------------------------
Odločba Komisije

z dne 17. marca 1995

o spremembi Odločbe 94/621/ES glede zaščitnih ukrepov v zvezi z nekaterimi živimi živalmi in živalskimi proizvodi s poreklom iz ali ki prihajajo iz Albanije

(Besedilo velja za EGS)

(95/89/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/496/EGS z dne 15. julija 1991 o načelih za organizacijo veterinarskih pregledov živali, ki vstopajo v Skupnost iz tretjih držav, ter o spremembi Direktiv 89/662/EGS, 90/425/EGS in 90/675/EGS [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 18 Direktive,

ob upoštevanju Direktive Sveta 90/675/EGS z dne 10. decembra 1990 o določitvi načel za organizacijo veterinarskih pregledov proizvodov, ki vstopajo v Skupnost iz tretjih držav [2], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 19 Direktive,

ker so bili v Albaniji zabeleženi primeri kolere;

ker prisotnost kolere v Albaniji lahko predstavlja resno nevarnost za javno zdravje;

ker je Komisija z Odločbo 94/621/ES [3], kakor je bila nazadnje spremenjena z Odločbo 94/702/ES [4], sprejela potrebne ukrepe;

ker je gostujoča skupina strokovnjakov Komisije v Albaniji opravila inšpekcijski pregled, da bi ocenila ukrepe, ki so jih sprejeli albanski organi; ker je na podlagi poročila strokovne skupine treba ohraniti zaščitne ukrepe v zvezi s školjkami, iglokožci, plaščarji in morskimi polži kakršne koli oblike ter v zvezi z živimi ribami in lupinarji, ki se jih prenaša v vodi;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba 94/621/ES se spremeni:

1. Člen 1 se zamenja z naslednjim:

"Člen 1

Države članice prepovejo uvoz školjk, iglokožcev, plaščarjev in morskih polžev kakršne koli oblike kakor tudi živih rib in lupinarjev, ki se jih prenaša v vodi, s poreklom iz ali ki prihajajo iz Albanije,"

2. Člen 3 se črta.

Člen 2

Države članice spremenijo ukrepe, ki veljajo za uvoz, da bi jih uskladile s to odločbo. O tem obvestijo Komisijo.

Člen 3

Ta odločba je naslovljena na države članice.

V Bruslju, 17. marca 1995

Za Komisijo

Franz Fischler

Član Komisije

[1] UL L 268, 24.9.1991, str. 56.

[2] UL L 373, 31.12.1990, s--tr. 1.

[3] UL L 246, 21.9.1994, str. 25.

[4] UL L 284, 1.11.1994, str. 64.
Odločba Komisije

z dne 2. februarja 1995

o spremembi Odločbe 93/231/EGS, s katero se nekaterim državam članicam dovoli, da za trženje semenskega krompirja na njihovem celotnem ozemlju ali le na delu njihovega ozemlja, uporabljajo strožja merila glede nekaterih bolezni, kot so določena v prilogah I in II k Direktivi Sveta 66/403/EGS

(95/21/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 66/403/EGS z dne 14. junija 1966 o trženju semenskega krompirja [1], kakor je bila nazadnje spremenjena z Direktivo Komisije 93/3/EGS [2] in zlasti člena 13(2) Direktive,

ob upoštevanju zahtev, ki jih je dala Portugalska,

ker je Komisija s svojo Odločbo 93/231/EGS [3] v primeru trženja semenskega krompirja na celotnem ozemlju nekaterih držav članic ali na delih tega ozemlja odobrila strožja merila glede nekaterih bolezni, kot so predpisana v prilogah I in II k Direktivi 66/403/EGS;

ker se iz primerjave ukrepov, ki jih je sprejela Portugalska za območja na Azorih z nad 300 metri nadmorske višine za njihovo domačo pridelavo semenskega krompirja, in stopenj Skupnosti EGS za osnovni semenski krompir, lahko domneva da:

- "EGS stopnja 1" izpolnjuje strožje pogoje,

- je "EGS stopnja 2" enakovredna domači proizvodnji, namenjeni za pridelavo semenskega krompirja, in

- je "EGS stopnja 3" enakovredna domači proizvodnji, namenjeni za pridelavo krompirja;

ker naj bo Portugalski zato dovoljeno, da na območjih Azorov z nad 300 metri nadmorske višine omeji trženje semenskega krompirja samo na stopnje Skupnosti osnovnega semena, ki jih je uvedla Direktiva Komisije 93/17/EGS [4];

ker je takšno dovoljenje v skladu z obveznostmi držav članic v okviru skupnih predpisov o zdravstvenem varstvu rastlin, predpisanih z Direktivo Sveta 77/93/EGS [5], kakor je bila nazadnje spremenjena z Direktivo 94/13/ES [6];

ker so ukrepi, predvideni s to odločbo, v skladu z mnenjem Stalnega Odbora za seme in razmnoževalni material za poljedelstvo, vrtnarstvo in gozdarstvo,

SPREJELA NASLEDNJO ODLOČBO:

Člen 1

Priloga k Odločbi 93/231/EGS se spremeni:

Sledeči vpis se vstavi za vpisom, ki se nanaša na Irsko:

"1 | 2 |

Portugalska | Azori (območja z nad 300 m nadmorske višine)" |

Člen 2

Ta odločba je naslovljena na države članice.

V Bruslju, 2. februarja 1995

Za Komisijo

Franz Fischler

Član Komisije

[1] UL 125, 11.7.1966, str. 2320/66.

[2] UL L 54, 5.3.1993, str. 21.

[3] UL L 106, 30.4.1993, str. 11.

[4] UL L 106, 30.4.1993, str. 7.

[5] UL L 26, 31.1.1977, str. 5.

[6] UL L 92, 9.4.1994, str. 27.

--------------------------------------------------
Sklep Sveta

z dne 20. februarja 1995

o začasni uporabi nekaterih sporazumov med Evropsko skupnostjo in nekaterimi tretjimi državami o trgovini s tekstilnimi izdelki

(95/131/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v zvezi s členom 228(2) prvi stavek Pogodbe,

ob upoštevanju predloga Komisije,

ker je Komisija v imenu Skupnosti s pogajanji uskladila dvostranske sporazume v obliki izmenjave pisem o spremembi obstoječih dvostranskih sporazumov, dogovorov in protokolov o trgovini s tekstilnimi izdelki z nekaterimi tretjimi državami zaradi upoštevanja pristopa Republike Avstrije, Republike Finske in Kraljevine Švedske k Evropski uniji, kakor je predvideno v členih 75, 100 in 127 Akta o pogojih pristopa in uskladitvah pogodb, na katerih temelji Unija, ki je priložen Pristopni pogodbi iz leta 1994;

ker naj bi ti dvostranski sporazumi bili v začasni uporabi od 1. januarja 1995 do dokončanja postopkov, potrebnih za njihovo sklenitev, pod pogojem vzajemne začasne uporabe s strani držav partneric,

SKLENIL:

Člen 1

Dvostranski sporazumi v obliki izmenjave pisem o spremembi obstoječih dvostranskih sporazumov, dogovorov in protokolov o trgovini s tekstilnimi izdelki z nekaterimi tretjimi državami zaradi upoštevanja pristopa Republike Avstrije, Republike Finske in Kraljevine Švedske k Evropski uniji, ki so se sklenili med Evropsko skupnostjo na eni strani in nekaterimi tretjimi državami na drugi strani, navedenimi v Prilogi k tem sklepu, so v začasni uporabi od 1. januarja 1995 do njihove uradne sklenitve, pod pogojem vzajemne uporabe s strani držav partneric.

Člen 2

Besedila parafiranih sporazumov so priložena temu sklepu.

V Bruslju, 20. februarja 1995

Za Svet

Predsednik

E. Alphandéry

--------------------------------------------------

PRILOGA

SEZNAM DRŽAV

ARGENTINA | INDIJA | PERU |

BANGLADEŠ | INDONEZIJA | POLJSKA |

BELORUSIJA | JUŽNA KOREJA | ROMUNIJA |

BOLGARIJA | KITAJSKA | SINGAPUR |

BRAZILIJA | MACAO | SLOVAŠKA |

ČEŠKA | MADŽARSKA | ŠRILANKA |

ESTONIJA | MALEZIJA | UKRAJINA |

HONGKONG | MONGOLIJA | URUGVAJ |

FILIPINI | PAKISTAN | VIETNAM |

--------------------------------------------------
Sklep Komisije

z dne 14. junija 1994

o spremembi Sklepa Komisije 93/53/EGS o ustanovitvi Znanstvenega odbora za označbe porekla, geografske označbe in certifikate posebnega značaja

(94/437/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ker člen 5 Sklepa Komisije 93/53/EGS z dne 21. decembra 1992 o ustanovitvi Znanstvenega odbora za označbe porekla, geografske označbe in certifikate posebnega značaja [1], določa, da so posvetovanja Odbora veljavna le, če so navzoči vsi člani; ker bi ta zahteva utegnila preprečiti Odboru dajanje mnenj; ker naj bi bila, da se tej težavi izogne, posvetovanja Odbora veljavna le, če je navzočih najmanj pet njegovih članov,

SKLENILA:

Edini člen

V členu 5 Sklepa 93/53/EGS se prvi stavek nadomesti z naslednjim:

"Posvetovanje Odbora je veljavno le, če je navzočih najmanj pet njegovih članov"

.

V Bruslju, 14. junija 1994

Za Komisijo

René Steichen

Član Komisije

[1] UL L 13, 21.1.1993, str. 16.

--------------------------------------------------
Odločba Komisije

z dne 25. januarja 1994

o seznamu obratov v Zimbabveju, odobrenih za uvoz mesnih izdelkov v Skupnost

(94/40/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Uredbo (EGS) št. 1601/92 [2], in zlasti člena 4(1) Direktive,

ker obratov v tretjih državah ni mogoče odobriti za izvoz mesnih izdelkov v Skupnost, razen če ne izpolnjujejo splošnih in posebnih zahtev iz Direktive 72/462/EGS;

ker je v skladu s členom 4(3) Direktive 72/462/EGS Zimbabve predložil podatke za en obrat, odobren za izvoz v Skupnost;

ker je inšpekcijski pregled Skupnosti na kraju samem pokazal, da so higienski standardi tega obrata zadostni in je zato lahko uvrščen na prvi seznam obratov, iz katerih se lahko odobri uvoz mesnih izdelkov;

ker za uvoz mesnih izdelkov iz obrata s seznama v Prilogi k tej odločbi še nadalje veljajo že določeni predpisi, splošne določbe Pogodbe in zlasti drugih veterinarskih predpisov Skupnosti, zlasti v zvezi z zdravstvenim varstvom;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Obrat v Zimbabveju, naštet v Prilogi, se odobri za izvoz mesnih izdelkov v Skupnost.

2. Za uvoz iz tega obrata še naprej veljajo drugje določeni veterinarski predpisi Skupnosti, zlasti tisti v zvezi z zdravstvenim varstvom.

Člen 2

Ta odločba je naslovljena na države članice.

V Bruslju, 25. januarja 1994

Za Komisijo

René Steichen

Član Komisije

[1] UL L 302, 31.12.1972, str. 28.

[2] UL L 173, 27.6.1992, str. 13.

--------------------------------------------------

PRILOGA

SEZNAM OBRATOV

Št. veterinarske odobritve | Obrat | Naslov |

7 | Cold Storage Commission Canning Branch | Bulawayo, Matabeleland |

--------------------------------------------------